**รายงานการประชุมคณะกรรมการหอพักเครือข่าย มหาวิทยาลัยราชภัฏลำปาง**

**ครั้งที่ ๓/๒๕๖๒**

**เมื่อวันจันทร์ที่ ๒ มีนาคม ๒๕๖๓ เวลา ๐๙.๐๐ น.**

**ณ ห้องประชุมลีลาวดี อาคารกองพัฒนานักศึกษา มหาวิทยาลัยราชภัฏลำปาง
------------------------------------------------------------------**

**ผู้มาประชุม**

|  |  |  |  |
| --- | --- | --- | --- |
| ๑ | นายบรรจง  | สมศรี | ผู้อำนวยการกองพัฒนานักศึกษา |
| ๒ | นายวิโรจ | หลักมั่น | ประธานกรรมการหอพักเครือข่าย |
| ๓ | นางเฟื่องฟ้า | เจิมประไพ | กรรมการหอพักเครือข่าย |
| ๔ | นายภัทรพล | เศวตกุล | กรรมการหอพักเครือข่าย |
| ๕ | นางสุวดี | จันทร์จอม | กรรมการหอพักเครือข่าย |
| ๖ | นางชมภูนุช | พลัตเต้ | กรรมการและเลขานุการ |
| ๗ | นายประเสริฐ | สายเทพ | ที่ปรึกษาหอพักเครือข่าย |
| ๘ | นางสาวภริตพร | สุขรัตน์ | รองประธานกรรมการหอพักเครือข่าย |
| ๙ | นายธนิก | ปินตา | กรรมการหอพักเครือข่าย |
| ๑๐ | นางสาวนรีกุล | สุขรัตน์ | กรรมการและผู้ช่วยเลขานุการหอพักเครือข่าย |
| ๑๑ | นางสาวธิดารัตน์ | ไชยยาสืบ | เจ้าหน้าที่บริหารงานทั่วไป  |
| ๑๒ | นางสาวศิริขวัญ | วาวแวว | เจ้าหน้าที่บริหารงานทั่วไป ชำนาญการ |
| ๑๓ | นางสาวชุติมา | ฤาชัย | นักแนะแนวการศึกษาและอาชีพ |
| ๑๔ | นางสาวเปรมกมล | สานำ  | นักวิชาการศึกษา |
| ๑๕ | นางสาวอภิญญา  | ทิพย์กันเงิน | นักวิชาการศึกษา |
| ๑๖ | นางสาวโสภาพันธ์ | กองแสน | นักวิชาการศึกษา |

**ผู้ติดภารกิจไม่สามารถมาประชุม**

|  |  |  |  |
| --- | --- | --- | --- |
| ๑ | นายสมบูรณ์ | กาจารี | กรรมการหอพักเครือข่าย |

**เริ่มประชุมเวลา ๐๙.๓๐ น.**

นายบรรจง สมศรี ผู้อำนวยการกองพัฒนานักศึกษา ประธานในที่ประชุม กล่าวเปิดประชุมและดำเนินการประชุมตามระเบียบวาระการประชุม ดังนี้

**ระเบียบวาระที่ ๑ เรื่องที่ประธานแจ้งที่ประชุมทราบ**

**---ไม่มี---**

**ระเบียบวาระที่ ๒ เรื่องรับรองรายงานการประชุม**

รับรองรายงานการประชุมคณะกรรมการหอพักเครือข่าย มหาวิทยาลัยราชภัฏลำปาง

ครั้งที่ ๒/๒๕๖๒ วันศุกร์ที่ ๖ กันยายน ๒๕๖๒ เวลา เวลา ๐๙.๐๐ น.

 ณ ห้องประชุมลีลาวดี อาคารกองพัฒนานักศึกษา มหาวิทยาลัยราชภัฏลำปาง

**ระเบียบวาระที่ ๓ เรื่องสืบเนื่อง**

-- ไม่มี ---

**ระเบียบวาระที่ ๔ เรื่องเสนอเพื่อทราบ**

 ๔.๑ กิจกรรมโครงการส่งเสริมกิจการหอพักในเขตเทศบาลเมืองเขลางค์นคร

ปี ๒๕๖๓ วันที่ ๒๑ มกราคม ๒๕๖๓

เทศบาลเขลางค์นคร ได้จัดทำโครงการส่งเสริมกิจการหอพักในเขตเทศบาลเมืองเขลางค์นคร ปี ๒๕๖๓ โดยมีวัตถุประสงค์เพื่อส่งเสริมความเข้าใจเกี่ยวกับการประกอบกิจการหอพัก และกำกับดูแลให้การประกอบกิจการหอพักในพื้นที่เป็นไปตามพระราชบัญญัติหอพัก พ.ศ. ๒๕๕๘ โดยกำหนดกิจกรมการออกตรวจจัดระเบียบหอพักเพื่อให้คำแนะนำการปฏิบัติแก่ผู้ประกอบการ ซึ่งกำหนดการ ครั้งที่ ๓ ในวันที่ ๒๑ มกราคม ๒๕๖๓ เวลา ๐๙.๐๐ – ๑๖.๓๐ น. บริเวณพื้นที่เทศบาลเมืองเขลางค์นคร จำนวน ๑๕ หอพัก ทั้งหอพักเครือข่ายในมหาวิทยาลัยและหอพักนอกเครือข่าย ในการนี้นางสาวชุติมา ฤาชัย นักแนะแนวการศึกษาและอาชีพ มหาวิทยาลัยราชภัฏลำปาง ได้ลงพื้นที่ตรวจหอพักร่วมกับเจ้าหน้าที่ของเทศบาลเมืองเขลางค์นคร

**มติในที่ประชุม รับทราบ**

๔.๒ แจ้งกำหนดการ การรายงานตัวของนักศึกษา ประจำปีการศึกษา 256๓

แจ้งกำหนดการรับสมัครนักศึกษาใหม่ ประจำปีการศึกษา ๒๕๖๓ และรอบที่ ๓ และกำหนดการรายงานตัวขึ้นทะเบียนเป็นนักศึกษาใหม่ เพื่อเป็นการเตรียมความพร้อมในการรับสมัครนักศึกษาใหม่เข้าหอพัก

รับสมัคร ๑๑ ม.ค. - ๑ มี.ค. ๒๕๖๓

รายงานตัวนักศึกษาใหม่ ๑๓ - ๑๖ มี.ค. ๒๕๖๓ (ผ่านระบบออนไลน์)

**มติในที่ประชุม รับทราบ**

**ระเบียบวาระที่ ๕** **เรื่องเสนอเพื่อพิจารณา**

๕.๑ การพิจารณาหอพักเครือข่าย ให้นักศึกษาต่างชาติเข้าพัก ปีการศึกษา ๒๕๖๓

ได้เชิญนางสาวอภิญญา ทิพย์กันเงิน นักวิชาการศึกษา และนางสาวโสภาพันธ์ กองแสน นักวิชาการศึกษา เจ้าหน้าที่โครงการจัดตั้งสถาบันภาษาเข้าร่วมประชุมและหารือแนวทางการรับนักศึกษาต่างชาติ เข้าพักหอพักเครือข่าย โดยได้มีมติที่ประชุมให้หอพักเครือข่ายที่มีความต้องการเข้าร่วมรับนักศึกษาต่างชาติ ตอบแบบสำรวจ และกฎเกณฑ์ข้อบังคับของการรับนักศึกษาต่างชาติเข้าพักได้ และให้ส่งข้อมูลปัจจุบันให้เจ้าหน้าที่กองพัฒนานักศึกษาเพื่อที่จะได้ดำเนินการแก้ไขข้อมูลทางเว็บไซต์มหาวิทยาลัย

**มติในที่ประชุม เห็นชอบ**

**ระเบียบวาระที่ ๖** **เรื่องอื่น ๆ**

๖.๑ กำหนดการประชุมคณะกรรมการหอพักเครือข่าย มหาวิทยาลัยราชภัฏลำปาง

 ครั้งที่ ....../๒๕๖๓ วันที่…...….. เดือน......................................พ.ศ. ................

 กำหนดการประชุมคณะกรรมการหอพักเครือข่าย มหาวิทยาลัยราชภัฏลำปาง ได้รับทราบต่อไป

**เลิกประชุมเวลา ๑๑.๓๐ น.**

****

(นางสาวชุติมา ฤาชัย)

ผู้บันทึก/พิมพ์รายงานการประชุม



(นายบรรจง สมศรี)

ผู้ตรวจทานรายงานการประชุม